AlexejDobrolubov/national_council_slovak_2010 huggingface dataset:
33. schôdza NR SR - 3.deň - A. dopoludnia
Dátum: 2025-03-27
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

59. Ďakujem. Pán Stachura, veľmi pozorne som si vás vypočul, naozaj veľmi pozorne. Som rád, že bude vystupovať aj Marek Krajčí. Ale fakt som si vypočul všetky vaše argumenty, ktoré ste mali. Vy ste sa prihovorili pánovi predsedovi Národnej rady a apelovali ste na jeho príhovor. V tom príhovore pán predseda Národnej rady nový rozprával o novej politickej kultúre. Počas celého vášho vystúpenia sa tam bavil s Gašparom, s pánom Gašparom. Keby som sa ja tak vyrušoval ako pán Gašpar, tak ma už Gašpar vynesie z tejto sály. Potom tam prišiel pán Ferenčák, ktorý vyrušoval pána predsedajúceho, a potom tam prišiel minister. Podľa mňa ako to bolo v predchádzajúcom volebnom období, predsedajúci vedie schôdzu spôsobom, stále reagujem na vás, pán Stachura, že počúva, čo rozpráva ten vystupujúci, aby mohol, aby mohol prípadne, keď budete rozprávať nejaké zlé veci reagovať. Ale nový predseda Národnej rady, ktorý rozprával o novej kultúre, sa celý čas počas vášho vystúpenia, lekár, lebo tam rozprával, že on je celý čas, stále je lekárom, celý čas sa bavil so svojimi kolegami. Ja si myslím, že na to bavenie majú vzadu, však veď nech sa porozprávajú vzadu, ale tu nech si plní svoje povinnosti, o ktorých rozprával ako na zjazde KSČ, aký bude čestný, aký bude spravodlivý, ako to tu on bude inak viesť. No všimli sme si, že to vedie v intenciách Andreja Danka, ktorý sa tam baví, rozvaľuje sa a nepočúva vystupujúcich. Takže len toľko. A ja naozaj by som chcel apelovať na pána Rašiho, keď teda rozpráva o novej politickej kultúre, nech ju dodržuje. Ďakujem veľmi pekne.
33. schôdza NR SR - 2.deň - B. popoludní
Dátum: 2025-03-26
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

76. V tejto sále sa netelefonuje. Ďakujem veľmi pekne. Chcem povedať a budem sa venovať naozaj len vášmu vystúpeniu, pán Gašpar. Keď ste predsedajúci, tak upozorňujete ľudí a mňa ste dvakrát upozornili, že ma vykážete zo sály, ak budem oslovovať poslancov. Vy ste sa celý čas venovali poslankyni a oslovovali ste poslankyňu Kolíkovú a celý čas ste oslovovali poslanca Vanča. Keď ste predsedajúci, tak farizejsky zastavujete rečníkov a hovoríte, aby sa venovali téme. Vy ste sa téme venovali možno minútu, celý čas ste tu rozprávali od veci, celý čas. Rozprávali ste o tom, ako pani Kolíková mala robiť to, pani Kolíková mala robiť to, ako Vančo má robiť to, ako Vančo nemá rozprávať to. Celý čas ste rozprávali mimo tému. Jasné, že vás predsedajúci Danko nezastavil a sa tam rehotal, lebo sa mu to páčilo. Ale robte, robte, páni predsedajúci, presne to, čo chcete od nás. Celý čas tam Gašpar vyrušoval. Keby som to robil ja, čo robil Gašpar vzadu a vyrušoval, tak ma už upozorňujete, aby som nevyrušoval a chcete ma vyviesť zo sály. Celý čas Danko, Gašpar tam vyrušoval počas vystúpenia pani Kolíkovej. Páni, ste odporní farizeji a to je naozaj pravda, pretože od nás chcete, aby sme neoslovovali poslancov, celý čas sa tomu venujete. Od nás chcete, aby sme boli k téme a Gašpar, poslanec Gašpar sa naozaj len jednu minútu venoval téme. Tak som zvedavý, poslanec Gašpar, ktorý so mnou chodil na FTVŠ a keď bol, vtedy bol ešte taký podľa mňa celkom normálny človek, či zostal normálny a nechá aj ostatných hovoriť od témy, či im bude brať slovo alebo ich za tričko vyvedie zo sály. Ďakujem veľmi pekne.
33. schôdza NR SR - 2.deň - B. popoludní
Dátum: 2025-03-26
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

56. Pán Vančo, vy ste sa spýtali viackrát, prečo to idú urobiť. No ja vám skúsim odpovedať z denníka Plus jeden deň. Podľa našich zverejnených informácií nahrávky na chate, v ktorých Fico spomína Maroša Žilinku, hovorí Fico: „Strašne sa Žilinka bojí. Mali by ste vedieť, že sa úplne uzatvoril, popredal nejaké veci, motorky a takéto veci. Nikam nechodí a nič nerobí,“ hovorí Fico pred voľbami. Meno generálneho prokurátora Fico spomína aj na ďalšom stretnutí, počas ktorého vravel, že Maroš Žilinka veľmi málo komunikuje: „Veľmi málo, úplne je odizolovaný. Bojí sa. Ako nechce, aby mal nejaké kontakty". Šéf SMER-u tiež tvrdí, že Žilinka chodí na východné Slovensko k svojmu známemu na poľovačky, ktorý Ficovi údajne poslal Žilinkov odkaz, že sa nemusí báť prijatia zmien, pokiaľ ide o § 363 a rozdelenie generálnej a špeciálnej prokuratúry. Nahrávky pred voľbami, Fico tvrdí, že sa Žilinka bojí. Čoho by sa mal báť Žilinka, generálny prokurátor? Prečo generálny, prečo Fico tvrdí, že odkazuje nám Žilinka, že my sa nemáme ničoho báť, je tu 363, toto píše Plus jeden deň. Čiže každý normálny človek, ktorý počul tie nahrávky z chaty, o ktorých Fico chce, aby sa ich zbavili, aby neboli dostupné, pretože na nich sme sa dozvedeli, že sa Žilinka strašne pred voľbami bojí, ale Fico mu odkazuje, že neboj sa. A Žilinka odkazuje Ficovi, tiež sa neboj.
12. schôdza NR SR - 11. deň - A. dopoludnia
Dátum: 2024-05-03
Poslanec: Plaváková, Lucia (PS)
Druh vystúpenia: Vystúpenie

30. Ďakujem veľmi pekne za slovo, pán predsedajúci. Spoločne s kolegyňou Simonou Petrík predkladáme v podstate drobnú novelu Zákonníka práce, ktorá však môže mať veľmi zásadný dopad na životy mnohých žien. Cieľom nášho zákona je poskytnúť dva dni voľna pri spontánnom potrate alebo narodení mŕtveho plodu pre ženu a osobu, s ktorou je v partnerskom alebo inom rodinnom vzťahu. Toto je základný cieľ našej novely Zákonníka práce, bližšie potom k tomu poviem v samotnej rozprave, do ktorej sa hlásim ako prvá. Ďakujem veľmi pekne.
12. schôdza NR SR - 11. deň - A. dopoludnia
Dátum: 2024-05-03
Poslanec: Plaváková, Lucia (PS)
Druh vystúpenia: Vystúpenie v rozprave

16. Ďakujem veľmi pekne za slovo. Kolegovia, kolegyne, ja už budem naozaj len veľmi krátko k tejto téme. Myslím, že všetko podstatné už aj odznelo. Ja chcem len ako právnička, ktorá sa venuje ľudským právam, zdôrazniť práve ten ľudskoprávny aspekt tohto návrhu. Pri poslednej novele sa odstránila diskriminácia vdov a vdovcov s jedným dieťaťom, ale znevýhodnení naďalej zostali vdovy a vdovci, ktorí deti nemajú. A už sa tu spomínalo vyjadrenie Slovenského národného strediska pre ľudské práva. Ono ešte v roku 2021 vydalo stanovisko, v ktorom konštatovalo, že súčasný legislatívny stav je v rozpore s ústavou. Konštatovali to vtedy vo vzťahu k tej situácii, kedy ani vdovy a vdovci s jedným dieťaťom nemali následne po dvoch rokoch nárok na vdovský a vdovecký dôchodok, ale rovnako konštatovali, že sa to týka aj situácie bezdetných ľudí. Ide v zásade o porušovanie zákazu diskriminácie vo vzťahu k ľuďom, ktorí sa nachádzajú naozaj v zraniteľnej životnej situácii, ako tu už odznelo aj z konkrétnych príbehov ľudí, ktorých sa to dotýka. Naozaj to zásadným spôsobom negatívne ovplyvňuje ich život a mohli by sme im pomôcť, mohli by sme zlepšiť ich kvalitu života, ich životnú situáciu a aj ekonomickú stabilitu, ktorá prispieva k tomu, aby sme viedli kvalitný život. Máme teda možnosť spoločne pomôcť a ja chcem veľmi pekne poďakovať aj kolegom a kolegyniam z KDH, že sa pripájajú k tejto našej iniciatíve. Verím, pevne verím, že sa nájde podpora aj v ostatných opozičných, ale aj koaličných kluboch, pretože takýmto spôsobom môžeme naozaj jednoduchou malou novelou pomôcť mnohým ľuďom na Slovensku, ktorí sa ocitajú nie vlastným pričinením v zložitej životnej situácii. Naozaj sa to môže stať komukoľvek a my máme príležitosť týmto ľuďom pomôcť. A, samozrejme, v druhom čítaní môžeme diskutovať o tom, ako ešte tento návrh zlepšiť tak, aby sa tá právna úprava napríklad zjednotila podľa toho, ako tu odznelo. Takže ja by som chcela na záver naozaj len opakovane apelovať na to, aj aby koaliční poslanci a poslankyne sa zamysleli nad podporou tohto návrhu zákona, ktorá môže naozaj pomôcť ľuďom v mimoriadne zložitej životnej situácii a máme tú príležitosť ich životy zlepšiť k lepšiemu. Ďakujem veľmi pekne.
12. schôdza NR SR - 10.deň - B. popoludní
Dátum: 2024-05-02
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

171. Ďakujem veľmi pekne za slovo aj kolegyni Kolíkovej, že teda opäť otvorila aj právne argumenty v tejto rozprave. Ja teda sa stotožňujem s tým, že ony asi nefungujú na predkladateľov. Ja som ich tiež prezentovala v mojom príspevku úvodnom, veľkú časť z neho som venovala práve aj tým ľudskoprávnym argumentom a rozhodnutiu, ktoré bolo kľúčové, Európskeho súdu pre ľudské práva, ktoré zadefinovalo práva transrodových ľudí ešte v roku 2002, ale neviem, nestretlo sa to asi veľmi s odozvou, lebo som na to dostala reakciu, že v mojom príspevku som si zle zapla prvý gombík, a teda bolo to celé zle, takže neviem. Ale otvorila si takú otázku, že hľadajme nejaký slovník, v ktorom sa stretneme. A to je podľa mňa dôležité a ja si myslím, že my sme sa v ňom tu aj viacerí stretli a že ten slovník je, má ústredné slovo v sebe, a to slovo je človek. Že nám by tu všetkým malo ísť o dobro pre ľudí, o to, aby sme ľuďom neubližovali, aby sme im pomáhali. A ja som to tu počula aj z úst viacerých kolegov z KDH a rovnako ako kolegyňu Beu ma to mimoriadne zasiahlo a myslím si, že to je ten spoločný slovník, v ktorom sa tu stretneme. My sa môžme rozchádzať v mnohých názoroch pri rôznych témach, ale toto by malo zostať kľúčové. Človek v centre našej pozornosti a človek by mal byť to, čo by nás malo zaujímať pri predkladaní návrhov zákonov. Aby sme nikomu neubližovali, aby sme pomáhali. Ďakujem. (Potlesk.)
12. schôdza NR SR - 10.deň - B. popoludní
Dátum: 2024-05-02
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

151. Ďakujem veľmi pekne aj kolegyni Kolíkovej za tento príspevok. Ty si tak otvorila tú tému, že či pani Záborská stretla, alebo nestretla nejakých transrodových ľudí vo svojom živote. Ja si myslím, že určite stretla, len o tom ani nevie, pretože naozaj transrodové ženy sú ženy, transrodoví muži sú muži a vy ani neviete, koľkých z nich ste v živote stretli. To isté sa týka aj všetkých tých tém, ktoré spomínate. Väzenie, nemocnice, školy, čokoľvek. Normálne sú transrodové ženy v ženských častiach v nemocnici, vo väzniciach, ak sa tam dostanú. Jednoducho je to tak, je to tak desiatky rokov. A ja som sa už pýtala a ja som nedostala na to odpoveď, a to ma mrzí, že teda aký problém tu za tie desiatky rokov vznikol, lebo ja o žiadnom neviem. Rovnako ako tu už odznelo, áno, uzatvárajú aj manželstvá transrodoví ľudia, normálne na Slovensku žijú v rodinách a nie je to žiaden problém. Takže aký problém riešime? Lebo jediný dôsledok naozaj, musím to zopakovať, jediný dôsledok tohto návrhu zákona je ubližovanie konkrétnym transrodovým ľuďom a ich rodinám a ich rodičom a ich blízkym a ich priateľom, ich kolegom, kolegyniam, jediný. A to naozaj nie je to, čo by sme v tomto pléne mali robiť. Naozaj nie, tak skúsme naozaj zaradiť spiatočku, ešte stále sa ten návrh dá stiahnuť. Ďakujem. (Potlesk.)
12. schôdza NR SR - 10.deň - B. popoludní
Dátum: 2024-05-02
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

123. Ďakujem veľmi pekne za slovo. Pani Záborská, v prvom rade podľa mňa ste úplne potvrdili, že vám ide o ten zákaz právnej tranzície, takže aspoň sa tu netvárme, že to je inak. Čo sa týka vášho argumentu, že chcete len nejako administratívne to upratať, tento zákon normálne je platný, účinný nejakých 30 rokov, v praxi nie sú žiadne problémy, tie rodné čísla sa menia a nezaznamenala som ani problémy vo väzení, ani v nemocniciach, ani čo sa týka manželstva. Transrodoví ľudia normálne môžu uzatvárať manželstvá a ja som teda nezachytila žiadny problém, ktorý by z toho vznikal, tak teda neviem, o čom hovoríte. Mňa by to naozaj zaujímalo, aký konkrétny problém sa za tých 30 rokov vyskytol. Čo sa týka toho Francúzska, tak to je, myslím, že mimoriadne zavádzajúce, tam sa normálne mení identifikátor pohlavia, navyše od roku 2017 zrušili aj povinnosť medicínskych zásahov ako podmienku pre právnu tranzíciu. To je to, čo zabezpečovalo usmernenie a štandardy, ktoré, voči ktorým ste vy tak strašne bojovali. Takže keď sa chcete inšpirovať Francúzskom, možno by bolo dobré sa inšpirovať týmto, čo je v prospech transrodových ľudí, ktorých sa to dotýka, a v prospech toho, aby boli riadne chránené základné práva a slobody. A ešte jedna poznámka, čo sa týka tej takej propagandy, čo sa tu tak opakovane spomína a neviem, ako si to mám predstaviť, že ja teda keď ako queer človek tu sedím v tomto pléne a hovorím tu o týchto témach, sedím tu s vami, budem tu s vami sedieť asi ešte ďalšieho tri a pol roka, tak že čo(?), že na konci sa stane to, že zrazu viacerí z vás budete inej sexuálnej orientácie alebo rodovej identity? Tak neviem, tak si to na konci asi môžme spočítať. Ďakujem.
12. schôdza NR SR - 10.deň - B. popoludní
Dátum: 2024-05-02
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

91. Ďakujem veľmi pekne za slovo. Ja som už veľa hovorila o tom, ako tento návrh zákona ubližuje transrodovým ľuďom. Ale možno treba povedať niečo viac aj o tej biológii, pretože ani tá nie je úplne taká čierno-biela. Z vyjadrenia Slovenskej spoločnosti lekárskej genetiky k tomuto návrhu zákona: Zložitosť problematiky a nezmyselnosť, nezmyselnosť zákona môžeme uviesť aspoň na jednom príklade. Jedná sa osoby s takzvanou testikulárnou feminizáciou, nazývanou aj Morrisov syndróm. Ide o dedičné genetické ochorenie, takzvanú receptorovú poruchu, charakterizovanú výlučne ženským fenotypom. Príčinou je necitlivosť či úplné chýbanie receptorov pre mužské hormóny androgény. V dôsledku tejto necitlivosti tkanív sa mužský pohlavný hormón, sa plod, hoci geneticky mužského pohlavia, vyvíja ako plod ženský so vznikom ženských vonkajších pohlavných orgánov a neskôr aj sekundárnych pohlavných znakov. Takýto jedinec sa aj psychicky identifikuje ako žena. Podľa navrhovaného zákona by takíto jedinci boli klasifikovaní jednoznačne ako muži, pretože majú geneticky mužské pohlavie. Čiže ani biologicky vám to nevychádza.
12. schôdza NR SR - 10.deň - B. popoludní
Dátum: 2024-05-02
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

75. Ďakujem veľmi pekne za slovo. Už aj strácam slová, lebo toto je naozaj mimoriadne ťaživá diskusia a smutná. Ďakujem, Ondrej, že si tak veľmi trefne pomenoval tú diskusiu, v ktorej sa nachádzame. Spomínal si aj tie témy, ktoré sa objavujú, že deti si budú napríklad len tak meniť svoje pohlavie aj ix- ypsilonkrát, to tu naznačujú aj kolegovia z KDH. To je, samozrejme, absolútne odtrhnuté od reality. Nikto si nechce len tak meniť pohlavie každý deň a aj dnes tá právna úprava je nastavená tak, že jednoducho za účelom zmeny rodného čísla je potrebné preukázať lekársky posudok. To znamená, že ide o odborné posúdenie psychiatrické, ktoré daný človek dokladá. Máme to tak tridsať rokov. My tu normálne že riešime absolútne neexistujúci problém, ale, bohužiaľ, následkom toho, čo tu diskutujeme, je naozaj závažné ubližovanie ľuďom, ktorých sa to týka. Transrodovým ľuďom a ich rodičom. Mne tu píšu normálne aj počas tejto diskusie ľudia, ktorých to, ktorým to ubližuje, ktorých sa to bytostne dotýka. Ja vám rada sprostredkujem naozaj kontakt a diskusiu napríklad s rodičmi transrodových ľudí. Myslím si, že by to mnohým v tejto sále prospelo. Pretože to, čím si prechádzajú so svojimi deťmi, je naozaj neprenosné, ale vedia vám aspoň sa pokúsiť sprostredkovať to, akým spôsobom im tento návrh ubližuje a čo v ich živote znamená. Pretože sa boja o svoje deti, boja sa o svoje deti. Pretože buď si môžu siahnuť na život, alebo odídu z tejto krajiny. To myslím, že nikto z vás nechce, neverím tomu. Ďakujem.
12. schôdza NR SR - 10.deň - B. popoludní
Dátum: 2024-05-02
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

57. Ďakujem veľmi pekne všetkým kolegom a kolegyniam za príspevky. Mne je naozaj smutno, že tu máme túto debatu, ale verím, že to je aj priestor možno vyjasniť si niečo, čo nám nie je úplne jasné, ako naznačil pán poslanec Mikloško. Ja by som teda chcela dodať, že naozaj tento návrh zákona nie je tým, čo predkladatelia tvrdia, naozaj ide o znemožnenie tranzície pre transrodových ľudí. To znamená, znemožnenie prepisu základných údajov, to znamená rodné číslo a potom sa to, samozrejme, týka aj mena a priezviska, keby sme chceli ísť širšie. To sú základné údaje, ktoré si transrodoví ľudia pri tranzícii, právnej tranzícii menia. Týmto návrhom zákona by sa im to znemožnilo. Jednoducho to rodné číslo by si zmeniť nemohli. To znamená, že by boli neustále vyautovaní, nemohli by mať naplno svoju identitu v úradných záznamoch v súlade s ich rodovou identitou. To je mimoriadne ubližujúce, my to vieme, my vieme zo všetkých dát, že transrodoví ľudia potrebujú mať zabezpečenú túto právnu tranzíciu, inak im to zásadným spôsobom negatívne ovplyvňuje duševné zdravie a kvalitu ich života. To je jednoducho nepopierateľná realita. A mňa mrzí, že pán Vašečka nedokáže ani otvorene povedať, o čo mu ide, pretože mu ide presne o toto, aby tá tranzícia bola znemožnená. To sa nedá ten zákon inak vykladať. A mimochodom, sa k nemu vyjadrila aj spoločnosť, teda genetici, keď už ste spomínali, že ide teda o len zosúladenie s genetickým testom, a tí sa vyjadrili negatívne. Tento váš návrh zákona nepodporujú, považujú ho za zlý, nesprávny a škodlivý. (Potlesk.)
12. schôdza NR SR - 9.deň - B. popoludní
Dátum: 2024-04-30
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

40. Ďakujem veľmi pekne za slovo. Ja som tiež chcela nadviazať na tú výzvu k tomu vysvetleniu, ako sme to mali vo vzťahu ku kritike počas pandemického obdobia, lebo pán poslanec Glück sa mi zdal nejaký prekvapený. Ale napríklad ja som teda dosť intenzívne sa venovala predpisom, ktoré boli prijímané počas pandémie a celkom jasne som pomenovávala problémy, ktoré tam vidíme z právneho hľadiska alebo ústavnoprávneho. Je to verejne dohľadateľné a myslím si, že je to dôkaz toho, že my naozaj pristupujeme vo vzťahu k posudzovaniu otázok zabezpečenia právneho štátu a základných demokratických princípov naozaj rovnako. Takisto ako sme kritizovali skrátené legislatívne konania vtedy, tak ich kritizujeme aj teraz. A teda už ich tu máte 27, ak som dobre počítala, čo je veľký problém. Čiže my naozaj sa snažíme tie princípy uplatňovať všeobecne, pretože nám ide naozaj o to, aby boli zabezpečené a garantované základné princípy právneho štátu. Čo teda vo vašom prípade je skôr využívané takým alibistickým spôsobom, že keď sa vám to hodí. Rovnako ako ľudské práva a teda porušovanie základných práv a slobôd spomeniete len keď sa vám to hodí, keď sa to týka vás a ľudí, ktorí sú vo väzení, vám blízki alebo priamo vás osobne, ale porušovania základných práv a slobôd iných ľudí, to vás teda vôbec netrápi. Čiže chcela by som zdôrazniť, že naozaj treba k tomu, skúste k tomu pristupovať generálne a uplatňovať všetky tieto princípy vo vzťahu ku všetkým ľuďom, ktorí na Slovensku žijú, a aj vo vzťahu k právnemu štátu sa správať zodpovedne a nielen vtedy, keď vy si potrebujete odôvodniť nejaké svoje vlastné záujmy. Ďakujem.
12. schôdza NR SR - 9.deň - B. popoludní
Dátum: 2024-04-30
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

18. Ja by som sa tiež pridala k tomu konštatovaniu, že tu máme dvoch ľudí, ktorých navrhuje koalícia odvolať, a sú to dve samostatné bytosti a mali mať aj rovnaký priestor samostatne podľa mňa na ústavnoprávnom výbore vystúpiť a mali sme sa venovať ich odvolávaniu separátne, čo sme aj navrhovali, ale vy ste s tým nesúhlasili a podľa mňa z jediného dôvodu, pretože voči doktorovi Majerníkovi vy vlastne neviete nič povedať. Ja sa tu pokúšam naozaj od vás vymámiť nejaké dôvody, spomínate tu 28 dôvodov, ale to sú zjavne dôvody, ktoré sa týkajú pána Mazáka, čiže ja neviem stále, akým spôsobom odôvodňujete váš návrh odvolania pána doktora Majerníka. A ja si osobne myslím, že by ste sa mu mali aj ospravedlniť, pretože naozaj tvrdiť, že tento človek nevykonával svedomite svoju prácu v Súdnej rade, tak mňa to doslova až hnevá, pretože to ste asi nesledovali, akým spôsobom Súdna rada doposiaľ fungovala a akú funkciu tam on zastával a akým spôsobom si svoju prácu plnil. Pretože mne to príde naozaj mimoriadne urážlivé tvrdiť, že Andrej Majerník si nevykonával svoju prácu svedomite. Naozaj by ste sa mu mali ospravedlniť.
12. schôdza NR SR - 9.deň - B. popoludní
Dátum: 2024-04-30
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

4. Ďakujem veľmi pekne. Nepochopila som celkom, že kedy sa teda tie dôvody presne dozvieme. Ale asi sa prihlásite do rozpravy, predpokladám. Dúfam, že to bude pred polnocou a, výborne. No, je faktom, že ste dôvody nemuseli uvádzať v tom vašom návrhu, ale ste ich uviedli. Vy ste boli prítomný na tom vypočutí na priebehu ústavnoprávneho výboru a tam jasne odznelo, odzneli argumenty, ktoré vyvracali tie dôvody, ktoré ste predložili. Takže to asi len dookola opakujeme. Jediný dôvod, ktorý sme počuli vo vzťahu k pánovi doktorovi Majerníkovi, tu spomínal pán poslanec Glück, ktorý sa mal týkať prípadu predsedu okresného súdu. Myslím si, že viac o tom povie kolegyňa Števulová ešte v rozprave. Ale aj priamo na tom zasadnutí ústavnoprávneho výboru doktor Majerník presne pomenoval, akým spôsobom hlasoval vo vzťahu k tejto situácii a dokonca hlasoval za uznesenie, ktoré konštatovalo, že postup sudcov a predsedu okresného súdu bol v súlade so zákonom. Čiže stále celkom nerozumiem, kde je ten argument, aký je ten dôvod, pretože nejak mi to nesedí úplne s tou realitou, ktorá je potvrdená uznesením, ktoré je verejne dostupné a dá sa veľmi ľahko dohľadať, ale asi teda sa možno dozvieme aj tých ďalších 28. dôvodov, ktoré sa, predpokladám, ale týkajú pána Mazáka, ale dôvody, ktoré sa týkajú člena Súdnej rady pána Majerníka, sme vlastne nepočuli žiadne. Tak som zvedavá teda, čo sa dozvieme neskôr. Ďakujem.
12. schôdza NR SR - 8.deň - A. dopoludnia
Dátum: 2024-04-26
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

239. Ďakujem veľmi pekne za slovo. Ja musím teda povedať, že vystúpenie v rozprave, Vierka, tvoje, bolo naozaj až pohladením po duši po tom, čo som si tu vypočula predtým od predkladateľa. A mňa najviac teda vyrušuje to, akým spôsobom vy sa naozaj zameriavate len na práva rodičov. Normálne tie deti nevidíte. Práva detí, najlepší záujem detí, to je ten hlavný princíp, ktorý by tu mal byť nad všetkým. A tento váš návrh je s ich právami a s najlepším záujmom detí v príkrom rozpore. Ja budem o tom viac hovoriť v mojom príspevku v rozprave, obzvlášť vo vzťahu k sexuálnemu zneužívaniu detí, a akým spôsobom vy im ubližujete týmto návrhom zákonom. A mňa to mimoriadne mrzí, naozaj. Práva detí a najlepší záujem detí, to by malo byť kľúčové. Vy robíte pravý opak. Ďakujem.